Vrede van Doornik

De Vrede van Doornik es en overeenkomste da geslootn èt gewist up 18 december 1385 tusschn den ertog van Bourgondië Filips den Stoutn en de upstandige Gentenoars. 

De Vrede van Doornik zorgde d'rvoorn dat Gent ol eur privileges mochte bluuvn oudn. Ook moestn de Gentenoars gin verantwoordienge ofleggn voor under verzet, ze kreegn mè andre woordn amnestie.

Da wos en upmerkelik diplomatiek succes vo de Gentenoars die pertank by den Slag by Westrôzebeke en poar joar idder teegn de Fransche verloorn addn.

't Enigste da de Gentenoars moestn upgeevn, wos under verbound mè Iengeland. En ze moestn den keunienk van Vrankryk ook effectief lik under keunienk erkenn, wuk dan ze zynder toun ook gedoan èn.

Categorie:Verdrag
Categorie:Geschiedenisse van de Lege Landn
Categorie:Middelêeuwen